Tiltalte (33): Tilbød seg å være barnevakt for overgrepsoffer da gutten sluttet i barnehagen
Dette kom fram under 33-åringens forklaring i Bergen tingrett onsdag. Mannen er tiltalt for sexovergrep mot i alt syv gutter, og har erkjent fem av de mest alvorlige forholdene. Disse har en strafferamme på 21 års fengsel Guttene var i alderen fire til seks år, og overgrepene skjedde, ifølge tiltalen i to barnehager mannen var tilknyttet i perioden 2011 til han ble pågrepet i april 2016. Onsdag fortalte tiltalte i retten at han begikk to overgrep mens det var andre barn til stede. – Hvorfor merket ikke de andre barna dette, stemmer dette? undrer tingrettsdommer Ove Kjell Hole. – Det stemmer, sa 33-åringen gråtkvalt. Pågrepet: Tiltrukket av barn i flere år Han sier at han senere begikk mer alvorlige overgrep mot gutten, som da var fire år gammel, men da alene med barnet på toalettet. Barnehageansatt: Erkjente overgrep mot femDen overgrepstiltalte 33-åringen forteller at han hadde hatt flere jobber, blant annet i skolefritidsordningen, da han kom inn på førskolelærerutdanningen ved Høgskolen i Bergen. Her trivdes han sånn passe, og han brukte mye tid på forklare hvordan han tilfeldigvis hadde kommet over et seksualisert bilde på internett mens han lette etter illustrasjon til en skoleoppgave. – Det var et sjokk, sa han. Han forteller at han slettet bildet, men senere forsøkte å lete det frem igjen, og at han da fant mange andre seksualiserte bilder. Han fullførte ikke skoleoppgaven. Kort tid etter sluttet han med studiene og fikk et vikariat i en av barnehagene hvor han nå er tiltalt for å ha begått overgrep.Etter noen måneder forklarer han at han hentet frem igjen de seksualiserte barnebildene på internett, og lagret disse på sin PC. – Du kikket på disse bildene mens du arbeidet i barnehagen. Dette virker motsetningsfylt. Var dette et mareritt for deg? ville tingrettsdommer Ove Kjell Hole vite. – Når jeg var på jobb, tenkte jeg ikke på hva jeg hadde sett på internett, svarte tiltalte sterkt preget. April 2016: Gutt fortalte om overgrep – barnehageansatt pågrepet Statsadvokat Magne Sylta Kvamme bruker mye tid på å gå gjennom hvert enkelt av overgrepene, og hva tiltalte har gjort seg av tanker om dette. – Du har erfaring med barn, du hadde arbeidet med barn i ti år. Hadde gutten noe grunnlag for å forstå hva som var rett og galt i det som skjedde? – Nei. Jeg sa også at det jeg gjorde var galt, at jeg ikke hadde lov til å gjøre det, og at hvis han mente det var dumt eller feil, så måtte vi fortelle det til politiet. Tiltalte sitter hele tiden med lukkede øyne, og aktor må stadig be ham se opp.– Hvem av dere to burde ha ansvar for å si noe? spurte aktor. – Det var vel meg. Aktor viser til at denne gutten hadde sagt at han fryktet at tiltalte skulle settes i fengsel, og at det var en stor belastning for ham å bestemme om de skulle gå til politiet. Tiltalte forklarte at han hadde det vondt da han kom hjem etter overgrep. – Jeg følte at det jeg har gjort var forferdelig. – Du følte, ja, men hva med gutten? – Jeg håpet at han ikke skulle få problemer. – Tenkte du rundt det? – Ja, jeg gråt, var sint og lei meg. – Dette var den første av i alt syv gutter du forgrep det imot. Hvor lenge satt den følelsen i, spurte aktor. – Den sitter ennå, sa tiltalte.Tiltalte innrømmer at han tilbød foreldrene å være barnevakt for denne gutten, dette skjedde like før han skulle slutte i barnehagen. Aktor leser opp dette brevet. – Var du redd for å savne ham? spurte aktor. – Dette var etter at overgrepene hadde stoppet. Jeg håpet vel å få bekreftet at han ikke fikk problemer. – Du skulle avholde deg fra videre overgrep? – Ja. – Men du har jo forklart at du ikke ville de andre gangene heller, men det bare skjedde, sier aktor.Mannen har erkjent straffskyld for fem av de mest alvorlige tiltalepunktene, som har en strafferamme på 21 års fengsel. De to første dagene i retten har gått med til å vise videoopptak av barneavhør av i alt syv gutter som 33-åringen har fortalt at han har begått overgrep mot. Første dag i retten ble avbrutt da 33-åringen hadde vedvarende sterke psykiske reaksjoner, og ble brakt til legevakt og medisinert. Også under sin forklaring onsdag har han det tydelig vanskelig og må ta lange pauser.
Da overgrepsofferet skulle slutte i barnehagen, tilbød den overgrepstiltalte 33-åringen seg å komme hjem og være barnevakt for ham.